**Årsberetning for Harstadgruppen av NRRL for 2022**

Vi starter møtet med 1 minutt stillhet for vårt medlem LA7HM/Pål Dybvik som gikk bort 25 desember 2022.

Det ble i 2022 gjennomført 11 medlemsmøter og 5 styremøter. Noen av disse møtene har hatt NNHM som hovedtema.

Dugnader – det er gjennomført flere dugnader og styret takker pensjonistene for god innsats.

**Styret har i 2021 bestått av:**

**Leder**: LA9YBA Aage Danielsen

**Nestleder**: LA6LOA Roy

**Sekretær**: LA7IM Per Dybvik

**Kasserer**: LA4NL Svein Verningsen

**Styremedlem**: LA9PEA Lars Pettersen

**1. Vara**: LA2MV Per Sverre Budahl

**Øvrige verv:**

**Stasjonsbestyrer**: LB4WH Stein-Inge Sørensen

**Revisor**: LA7HM Pål Dybvik

**Nødsamband**: LA6LOA Roy Veimoen

**QSL-manager**: LA6KOA Torbjørn Frantssen

**Repeatere/digi/web** LA9YBA Aage Danielsen

**Valgkomité:**

Leder: LA7IM Per Dybvik

Medlem: LA3WX Terje Benjaminsen

• **Medlemsutvikling**

Vi har i perioden frem til 31.12.2022 registrert 23 aktive medlemmer i gruppa og 4 passive. Vi har fått inn tre nye medlemmer noe som er meget hyggelig.

• **Medlems- og styremøter**.

Styret etablerte en møtekalender for 2022 og denne har blitt fulgt greit opp i perioden.

I perioden har vi brukt Stangnes skole som møtelokale.

Gruppens avtale med Harstad Bibliotek om «egen» plass/reol ble videreført også i

**2022**

**NNHM/Nord Norsk Ham Meetting 2022**

Harstadgruppen arrangerte NNHM pinselhelga.  
Det ble inngått avtale om leie av Trondarnes Folkehøgskule.

Det ble annonsert at vi ville holde lisensprøve under meetingen.  
3 kandidater meldte seg opp, og 1 bestod prøven.

Totalt deltok 61 deltakere - herav 47 med lisens.

45 av disse er medlemmer av NRRL, 10 XYLs, 1 YL og 3 gjester.

Arrangementet gikk med overskudd.

Mye av kapasiteten til styret har i vinterhalvåret gått med til planlegging av meetingen.

Vi kjørte også QST\_LA i perioden fram til 1.7.2022. Alle sendinger ble gjennomført som planlagt. LA7HM etablerte remote løsning for vår nye IC 7300 stasjon og denne er fortsatt i drift. Operatører her var LA9YBA, LA7HM, LA4NL og LA7IM.

**Leietakere**

Gruppen har i perioden fortsatt to leieavtaler med utleie av lokale/antenneplass på

LA1H. Dette gir hovedinntekten til gruppa.

Avtalen med Harstad kommune ved vann og avløp, og avtalen med firmaet FUNN.

Avtalen med Harstad Kommune løper videre.  
Avtalen med FUNN varsles omlagt via TV-tårnet, noe som vil si at vi på sikt mister disse som leietakere.

**Gruppestasjonen** Klikkhuset

HF Gittermast

Det har vært utskifte av rotor, da denne var ødelagt.  
Denne ble erstattet av Rotor som gruppa hadde fra tidligere dødsbo etter LA9JD.  
Det er satt opp koblingsskap nede på masta. Det er strukket nye koakskabler og styrekabel fra toppen av masta ned koblingsskapet og derfra opp i masta via 2 nye stålwire inn til røstveggen i sør og inn på utleierommet. Dette arbeidet har vært utført av LA9YBA, LA7IM, LA9PEA, LB4CJ.

**Antennepark LA1H status pr 31.12.2022**

* HF Beam OK
* Windom OK, henger i stålwire mot TV tårnet
* 80m dipol OK, henger i stålwire mot TV tårnet
* Diamond X200, HF gittermast
* Diamond X200, HF gittermast koblet mot FM repeater

**Repeatere**

VHF:

* VHF FM repeater LA7HR på 145,650 på Sandsøya med VXR9000 stasjon og

X-200 antenne er fortsatt QRT.

* VHF FM Repeater LA9HR på 145,700 på Samaåsen er QRV med tonesquelch CTCSS 123 Hz.

UHF:

* Harstad DMR-repeater 434.675/432.675 QRV fra Samaåsen/Klikkhuset
* Harstad DMR-repeater 434.800/432.800 QRV fra Medkilaheia
* Kvæfjord DMR-repeater 439.975/432.975 QRV fra Kveøya/Borkenes
* Lødingen DMR repeater. 434.625/432.625 QRV fra Nygårdsfjellet i Lødingen

**Nettverkslinker**

Det er satt opp Nettverkslink fra LA1H til Medkilaheia, fra LA1H til Sollifjellet. Begge linkene går nå med 100Mbit.

Arbeidet har vært utført av LA9YBA og LA8FSA.

Det er satt opp Netttverkslink fra QTH på Borkenes til LA5YKA opp til Kveøya. Linken går nå med 100Mbit.

Arbeidet har vært utført av LA9YBA og LA8RHA.

Dette gjør at vi kan ha nettverkslinje frem til Repeatere/digipeatere uten ekstra abonnements kostnad.

**Internett**

Gruppen har i flere år hatt sponset internett via FUNN.   
I 2022 ble det inngått avtale med Hålogaland Kraft Bredbånd om sponsett nettverk for en periode på 2 år. Lina er 100Mbit.

**Digipeatere**

* LA1H APRS I-Gate på Samaåsen QRV
* LD9HA APRS digipeater på Maistua i Medkilaheia er QRT
* LD9BK APRS digipeateren på Krøttøy QRV
* LD9KK APRS digipeateren på Kveøya QRT

LD9SJ APRS digipeater på Nattmålstinden på Senja er et prosjekt hvor.  
Harstadgruppen deler årlige utgifter på leie av QTH sammen med Tromsø og Midt-Tromsgruppen LA6M. QRV.

Gruppen støtter fortsatt MarineTraffic.com med å motta og operere en AIS mottaker for maritim AIS og videresender trafikken over internett.

Gruppen har en flight radar 24 ADS8 mottaker for mottak av lufttrafikk bilde og videresender trafikken over internett.

Gruppa har samarbeid med Harstad Paragleiderklubb, som har montert opp værstasjon i HF masta.

**Radio-kjøring**

Styret har registrert at en rekke av medlemmene er aktive på HF-bandene herunder høres ofte både SSB, CW, RTTY og andre digitale moder.

Det har vært deltakelse av gruppas medlemmer på NRRL Fylkestest CW av LA4NL og LA7IM og RTTY Contest av LA4NL.

QSL manager i perioden har vært LA6KOA og over 3 kg inngående QSL kort til medlemmene har blitt mottatt fra NRRL i 2021.

**Nødsamband**

Vi har 10 stk Trackere til sporingstjeneste.

Gruppen har på plass relativt mye av sambandsutstyr for nødsamband, men mangler nødvendig personell for å kunne stille i oppdrag.

Det har i 2022 ikke vært henvendelser fra Politiet om å delta i aksjoner.

**Hjemmeside/Facebook**

Gruppen har en hjemmeside på internett under adresse: <http://www.la1h.no> hvor styret søker å legge ut åpen informasjon til medlemmene.

Gruppens Facebook-side (LA1H-Harstadgruppen av NRRL) er en åpen side for alle, og er ikke vår offisielle informasjonskanal, men vil ved bruk nå ut til et større publikum og likeledes kunne sende ut og motta informasjon mye raskere enn via vår hjemmeside.

Vi har en informasjonskanal på Facebook (LA1H Medlemsinfo) som skal være lukket og bare for betalende medlemmer av LA1H. Medlemmene oppfordres til å bli medlem av denne gruppen. Tilgang blir gitt av kasserer og formann. Har du mistet tilgangen kan det skyldes at medlemskap ikke er betalt.

**Kurs**

Det har i perioden ikke vært arrangert radioamatørkurs i regi av gruppa. De som har tatt kurs tar dette WEB basert.

Gruppa har i 2022 fått 3 nye medlemmer.

**Økonomi**

Grasrotandelen og momsrefusjon til gruppa, har medvirket til at vi fortsatt har en   
tilfredsstillende økonomi.

Gruppen benytter VIPPS betalingsordning og en rekke medlemmer betaler nå kontingenten via VIPPS. Dette medfører en reduksjon på 2,25% på mottatt medlemskontingent, men ordningen ansees likevel som positiv. Det er en moderne og praktisk transaksjonsform som mange i dag benytter ved betaling av små beløp.

**Avslutning**

2022 har vært ett aktiv år for klubben.  
Dette hadde ikke vært mulig uten bistand fra medlemmer av gruppa.

En stor takk til alle som har bidratt.

--------------------

STYRET